CELEX: 32012R0074
Language: sl
Date: 2012-01-27 00:00:00
Title: Izvedbena uredba Komisije (EU) št. 74/2012 z dne 27. januarja 2012 o uvrstitvi določenega blaga v kombinirano nomenklaturo

31.1.2012   
            
            
               SL
            
            
               Uradni list Evropske unije
            
            
               L 27/1
            
         IZVEDBENA UREDBA KOMISIJE (EU) št. 74/2012
   z dne 27. januarja 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 27. januarja 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Steber iz aluminija in kaljenega stekla, ki meri približno 140 x 30 cm (t. i. „steber za prhanje s hidromasažo“)
                  Steber je opremljen z mešalnim ventilom, šestimi vodoravno postavljenimi šobami za hidromasažo, pršno ročko proti kalcifikaciji, zgornjo pršno glavo s širokim obsegom pršenja in polico za odlaganje osebnih stvari. Opremljen je tudi z nadzornimi gumbi za nastavitev temperature vode, intenzivnosti curka itd.
                  Steber je namenjen vgradnji v ustrezne kopalniške pršne kabine. Poleg prhanja ima tudi funkcijo hidromasaže s tankimi curki vode, ki pod visokim pritiskom brizgajo iz šob.
               
               
                  9019 10 90
               
               
                  Uvrstitev opredeljujejo splošna pravila 1, 3(c) in 6 za razlago kombinirane nomenklature ter besedilo oznak KN 9019, 9019 10 in 9019 10 90.
                  Glede na to, da je steber sestavljen iz mešalnega ventila s pršnima glavama iz tarifne številke 8481 in aparata za masažo s šestimi šobami za hidromasažo iz tarifne številke 9019, se šteje za sestavljen proizvod v smislu splošnega pravila 3(b).
                  Čeprav nima dodatnih sposobnosti za večanje pritiska vode, na primer s črpalko, lahko sestavni del aparata za masažo uvrstimo v tarifno številko 9019 (glej tudi pojasnjevalne opombe HS k tarifni številki 9019(II), drugi odstavek).
                  Glede na objektivne značilnosti in lastnosti obeh sestavnih delov nobeden od njiju ne daje stebru njegovega bistvenega značaja.
                  Steber se zato uvrsti pod oznako KN 9019 10 90 med druge aparate za masažo.